logo

**TI NYHEDSBREV – MARTS 2013**

**Bedre bredbånd og mobildækning til hele Danmark**

Erhvervs- og Vækstministeren præsenterede den 13. marts 2013 regeringens udspil, der skal medvirke til at sikre bedre mobil- og bredbåndsdækning i hele Danmark. <http://www.evm.dk/~/media/oem/pdf/2013/2013-publikationer/13-03-13-bedre-bredbaand-og-mobildaekning-til-hele-dk/13-03-2013-bedre-bredbaand.ashx>

Tele- og it-branchen hilser det nye udspil velkommen. Der er et vigtigt udspil, der sætter nogle ambitiøse mål for, hvordan udrulningen af bredbånd og mobilinfrastruktur kan fremmes i hele landet, og som tager fat på at fjerne nogle konkrete forhindringer og sænke barriererne. Særligt når det gælder mobilt bredbånd, har regeringen lyttet til branchens ønsker. Se pressemeddelelse fra IT-B og TI her <http://www.teleindu.dk/danskerne-far-bedre-daekning/>

Med udspillet er der også givet mulighed for, at kommuner kan stille krav til dækning i forbindelse med indkøb af fx mobiltelefoni eller bredbånd til kommunen. Endvidere er det etableret en bredbåndspulje til Bornholm, som skal støtte udrulningen af bredbånd på øen.

TI lægger vægt på at sikre en udmøntning af disse midler på en måde, der i videst muligt omfang er teknologineutral og understøtter markedet og konkurrencen. Se <http://www.b.dk/tech/bornholm-risikerer-at-sande-til>

**Tele2013 – Nye udfordringer på internettet**

Den 13. marts 2013 holdt TI i samarbejde med IT-B, ITEK og Teleteknisk Selskab konferencen Tele2013. På konferencen blev der sat fokus på bl.a. netneutralitet, nye forretningsmodeller på nettet og ingredienserne i en dansk internetpolitik. Drøftelserne på konferencen viste klart, at vi i Danmark på netneutralitetsområdet har en model med et Netneutralitetsforum forankret i TI og Teleforum, der er i stand til at håndtere de problemstillinger, der måtte opstå, og en regulator, der har muligheden for at gribe ind, såfremt det måtte vise sig nødvendigt.

Resultaterne af brainstorms, spørgsmål og afstemninger fra konferencen kan ses her: <http://demo.wizerize.com/Wizer/Authentication/LoginDirect?token=fade392c-33f5-4d45-b0f8-ddf6888fcd62>

På konferencen holdt erhvervs- og vækstminister Annette Vilhelmsens en tale om bl.a. regeringens udspil om bedre bredbånd og mobildækning. Ministerens tale kan ses her <http://www.evm.dk/ministeren/taler/2013/13-03-13-tele2013>

**Teleprisen 2013 – Aalborg rydder bordet**

Den danske telepris 2013 - virksomheds-/personprisen – gik i år til professor Gert Frølund Pedersen fra Aalborg Universitet for hans arbejde med at dokumentere antennekvaliteten i mobiltelefoner.

Jan Bøgh, formanden for Teleteknisk Selskab, der uddeler prisen, roste i sin begrundelse for prisen Gert Frølund for at have gjort et særdeles kompliceret emne forståeligt for menigmand.

Teleprisen til studerende gik også til Aalborg Universitet til Hans Peter Mortensen, Jeppe Ledet-Pedersen og Troels Jessen fra Aalborg Universitet for deres arbejde med satellitter, som anvendes både kommercielt og til forskning.

»Det er fantastisk, at det er Aalborg, der får begge priser. Hvis det kan med til at sætte yderligere skub i en rigtigt interessant udvikling, der er i gang i Aalborg, er det yderst velfortjent. Aalborg er på vej tilbage i eliten på teleområdet. De løber med priserne, og der sker simpelt hen så meget på teleområdet i Aalborg. Så fordums storhed er måske ved at spire op igen,« siger Jakob Willer, direktør i Teleindustrien.

Læs mere:

<http://www.b.dk/tech/aalborg-rydder-igen-teleprisbordet>

<http://www.b.dk/nationalt/succesfuld-dansk-studentersatellit-i-omloeb>

**Folkemødet på Bornholm**

Teleindustrien vil være til stede på årets folkemøde på Bornholm og er parat til at deltage i drøftelser om, hvordan vi sikrer Danmark en digital infrastruktur, der når ud i alle dele af landet, og hvordan vi som samfund får størst mulig værdi ud af infrastrukturen og digitaliseringen. På folkemødet er der gode muligheder for til at drøfte politiske emner og reguleringsmæssige spørgsmål med politikere og repræsentanter fra organisationer og den offentlige sektor.

Folkemødet finder sted i Allinge på Bornholm den 13.-16. juni 2013.

**Generalforsamling og Årsmøde – torsdag den 6. juni 2013**

TI’s årsdag finder igen i år sted på Post og Telemuseet i Købmagergade, København K. Generalforsamlinger starter kl. 15.00 og derefter kl. 16.30 følger et åbent arrangement med fokus på forbrugerforhold og telebranchens omdømme – nærmere følger.

Efterfølgende byder TI på en let buffet i cafeen. Sæt allerede nu kryds i kalenderen!

**Kontakt:**

Teleindustrien Jakob Willer

Nørre Voldgade 48, 2 Susanne Poulsen

1358 København K

Telefon: 33 13 80 20  
[post@teleindu.dk](mailto:post@teleindu.dk)

[www.teleindu.dk](http://www.teleindu.dk)